CELEX: C2004/217/25
Language: sl
Date: 2004-08-28 00:00:00
Title: Zadeva C-257/04: Predlog za sprejem predhodne odločbe na podlagi sklepa Court of Appeal, Civil Division (Anglija in Wales) z dne 15. junija 2004 v zadevi Michael Jason Clarke proti Franku Staddon Ltd in J.C. Caulfield, C. F. Caulfield in K. V. Barnes proti Marshalls Clay Products Ltd

28.8.2004   
            
            
               SL
            
            
               Uradni list Evropske unije
            
            
               C 217/13
            
         Predlog za sprejem predhodne odločbe na podlagi sklepa Court of Appeal, Civil Division (Anglija in Wales) z dne 15. junija 2004 v zadevi Michael Jason Clarke proti Franku Staddon Ltd in J.C. Caulfield, C. F. Caulfield in K. V. Barnes proti Marshalls Clay Products Ltd
   (Zadeva C-257/04)
   (2004/C 217/25)
   Court of Appeal, Civil Division je s sklepom z dne 15. junija 2004 v zadevi Michael Jason Clarke proti Franku Staddon Ltd ter J. C. Caulfield, C. F. Caulfield in K. V. Barnes proti Marshalls Clay Products Ltd, ki ga je sodno tajništvo prejelo dne 16. junija 2004, Sodišču Evropskih skupnosti predložil predlog za sprejem predhodne odločbe.
   Court of Appeal, Civil Division predlaga Sodišču, da odloči o naslednjih vprašanjih:
   
               1)
            
            
               Ali zavezujoč sporazum med delodajalcem in delavcem, ki ureja da določen del plače, ki je izplačana delavcu, predstavlja delavčevo plačilo za letni dopust (sporazum poznan kot „rolled up holiday pay“), pomeni kršitev delavčeve pravice do plačila za letni dopust iz člena 7 Direktive 93/104 ES o delovnem času? (1)
               
            
         
               2)
            
            
               Ali bi bil odgovor na prvo vprašanje drugačen, če bi bil delavec plačan enako pred in po začetku veljavnosti zavezujočega dogovora in če sporazum v bistvu ne bi zagotavljal dodatnega plačila, ampak bi zgolj namenil del delavčeve plače za letni dopust?
            
         
               3)
            
            
               Če je odgovor na prvo vprašanje pritrdilen, ali gre za kršitev pravice do plačanega letnega dopusta iz člena 7, če se del plače izplača na tak način da se pobota z zahtevkom iz direktive?
            
         
               4)
            
            
               Ali je za izpolnitev obveznosti iz člena 7 Direktive 93/104 ES, glede pravice delavca do minimalnega štiritedenskega letnega dopusta, potrebno da pride do izplačila v korist delavca v istem časovnem obdobju v katerem nastopi letni dopust, ali za spoštovanje člena 7 zadostuje, da je izplačilo opravljeno obročno v teku leta?
            
         
      (1)  Direktiva Sveta 93/104/ES z dne 23. novembra 1993 o določenih vidikih organizacije delovnega časa. UL L 307, 13.12.1993, str. 18-24